CELEX: 62015CN0338
Language: hr
Date: 2015-07-07 00:00:00
Title: Predmet C-338/15 P: Žalba koju je 7. srpnja 2015. podnio Claire Staelen protiv presude Općeg suda (četvrto vijeće) od 29. travnja 2015. u predmetu T-217/11, Staelen protiv Europskog ombudsmana

7.9.2015   
            
            
               HR
            
            
               Službeni list Europske unije
            
            
               C 294/43
            
         Žalba koju je 7. srpnja 2015. podnio Claire Staelen protiv presude Općeg suda (četvrto vijeće) od 29. travnja 2015. u predmetu T-217/11, Staelen protiv Europskog ombudsmana
   (Predmet C-338/15 P)
   (2015/C 294/55)
   Jezik postupka: francuski
   
      Stranke
   
   
      Žalitelj: Claire Staelen (zastupnik: V. Olona, odvjetnica)
   
      Druga stranka u postupku: Europski ombudsman
   
      Zahtjevi
   
   
               —
            
            
               ukinuti presudu Općeg suda od 29. travnja 2015. u predmetu T-217/11 (Staelen/Europski ombudsman);
            
         
               —
            
            
               posljedično, usvojiti zahtjev žaliteljice za naknadu nematerijalne štete koju je pretrpjela zbog neprijateljskog postupanja u iznosu koji žaliteljica procjenjuje na 50  000 eura;
            
         
               —
            
            
               odlučiti u skladu sa zahtjevima žaliteljice iz prvog stupnja osim njenog zahtjeva za naknadu materijalne štete;
            
         
               —
            
            
               naloži tuženiku snošenje troškova postupaka u oba stupnja.
            
         
      Žalbeni razlozi i glavni argumenti
   
   Žaliteljica navodi šest žalbenih razloga u prilog svojoj žalbi koji se istovremeno temelje na pogreškama koje se tiču prava i iskrivljavanja činjenica.
   Kao prvo, žaliteljica smatra da je Opći sud počinio pogrešku koja se tiče prava kao i iskrivio činjenice kada je utvrdio da je žaliteljica odbila istragu na inicijativu Europskog ombudsmana. Opći sud je također iskrivio predmet tužbe.
   Kao drugo, navodi da je Opći sud počinio grešku koja se tiče prava pogrešno tumačeći članak 228. UFEU-a kao i Odluku 94/262 (1) lišavajući ih time korisnog učinka.
   Kao treće, ističe da je Opći sud iskrivio činjenice kada u pogledu trajanja diskriminacije žaliteljice njezinim uvrštavanjem na popis prikladnih kandidata.
   Kao četvrto, prigovara Općem sudu da je iskrivio činjenice i počinio pogrešku koja se tiče prava smatrajući da ombudsman nije povrijedio svoju dužnost transparentnosti i pažnje.
   Kao peto, zamjera Općem sudu da je odbio primijeniti Odluku Predsjednika Europskog parlamenta od 23. veljače 2003. kao i Kodeks dobrog administrativnog postupanja.
   Kao posljednje, smatra da je Opći sud pogrešno ocijenio da ombudsman nije morao ispitati uništenje cijelog spisa o natječaju.
   
      (1)  Odluka Europskog parlamenta 94/262/EZUČ, EZ, Euratom, od 9. ožujka 1994., o propisima i općim uvjetima koji uređuju obnašanje dužnosti Europskog ombudsmana (SL L 113, str. 15.)